system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre 17 mai?
assistant
17 mai este a 137-a zi a calendarului gregorian și ziua a 138-a în anii bisecți. Mai sunt 228 de zile până la sfârșitul anului.

Evenimente 

 1215: A fost ocupat orașul Londra, de către baronii englezi (în puciul contra regelui John).
 1395: Are loc Bătălia de la Rovine, una dintre cele mai importante bătălii din istoria Țării Românești. Trupele muntene înving trupele otomane.
 1536: Căsătoria dintre Henric al VIII-lea al Angliei și Anne Boleyn este anulată.
 1590: Ana a Danemarcei este încoronată în Holyrood, un cartier al Edinburgului, ca regină a Scoției.
 1655: Englezii ocupă insula Jamaica.
 1673: Louis Joliet și Jacques Marquette încep explorarea fluviul Mississippi.
 1792: Înființarea bursei de pe Wall Street, cel mai important sediu al bursei mondiale. 
 1808: Napoleon Bonaparte dispune anexarea Statelor Papale la Imperiul francez.
 1814: Constituția Norvegiei este semnată și prințul danez Christian Frederik este ales rege al Norvegiei, de către Adunarea Constituantă norvegiană.
 1900: În Al Doilea Război al Burilor, asediul Mafekingului a fost spart după 217 zile, victorie britanică decisivă împotriva burilor.
 1901: Arheologul grec Valerios Stais descoperă Mecanismul de la Antikythera, un calculator mecanic antic realizat pentru calculul pozițiilor astronomice.
 1914: Principatul de Monaco este ocupat și, astfel, trece de sub stăpânirea franceză sub cea austriacă.
 1940: Al Doilea Război Mondial: Germania ocupă orașul Bruxelles, Belgia.
 1957: Regizorul Ion Popescu-Gopo a fost premiat la Cannes cu Marele Premiu Palme d'Or pentru scurt metraj, pentru filmul de desen animat „Scurtă istorie".
 1973: Afacerea Watergate: încep audierile televizate în Senatul Statelor Unite.
 1980: Din cauza demonstrațiilor la nivel național pentru democratizarea Coreei de Sud, regimul dictatorului Chun Doo-hwan declară stare de urgență. În următoarele zile este vorba de masacrul de la Gwangju.
 1983: Liban, Israel și Statele Unite semnează un acord privind retragerea Israelului din Liban.
 1990: Organizația Mondială a Sănătății (OMS) a scos homosexualitatea din nomenclatorul bolilor. 
 1992: Demonstrații în Bangkok împotrivă regimului militar. 450 de oameni sunt împușcați, ceea ce duce la declanșarea democratizării țării.
 1995: După ce timp de 18 ani a fost primar al Parisului, Jacques Chirac devine președinte al Franței. 
 1995: Pentru prima dată, un român, Constantin Lăcătușu, a reușit să ajungă pe cel mai înalt vârf al lumii, Everest (8.848 m.)
 1997: Trupele rebele ale lui Laurent Kabila au intrat în Kinshasa, capitala Zairului, proclamând Republica Democrată Congo.
 2004: Liderul separatiștilor ceceni Șamil Basaev a revendicat atentatul comis la Groznîi, la 9 mai, în timpul căruia a murit președintele Ceceniei, Ahmad Kadîrov și a anunțat că pregătește noi atentate împotriva Rusiei.

Nașteri 
 1490: Albert I al Prusiei, Mare Maestru al Cavalerilor Teutoni, duce de Prusia (d. 1568)
 1568: Anna Vasa a Suediei, fiica regelui Ioan al III-lea al Suediei (d. 1625)
 1714: Prințesa Anne Charlotte de Lorena (d. 1773)
 1749: Edward Jenner, medic britanic (d. 1823)
 1754: Antoine Berjon, pictor francez (d. 1843)
 1758: Honoré al IV-lea, Prinț de Monaco (d. 1819)
 1768: Caroline de Braunschweig, soția regelui George al IV-lea al Regatului Unit (d. 1821)
 1810: Jacques Guiaud, pictor francez (d. 1876)
 1836: Prințesa Ana a Prusiei (d. 1918)
 1861: Charles Plumet, arhitect francez (d. 1928)
 1873: Henri Barbusse, prozator francez, militant comunist (d. 1935)
 1886: Alfonso al XIII-lea al Spaniei (d. 1941)
 1888: Anton Durcovici, episcop de Iași, deținut politic (d. 1951)

 1890: Ion Dimitriu-Bârlad, sculptor român (d. 1964)
 1891: Prințesa Alexandra, Ducesă de Fife (d. 1959)
 1897: Odd Hassel, chimist norvegian, laureat Nobel (d. 1981)
 1901: Pompiliu Constantinescu, critic literar român (d. 1946) 
 1901: Romul Ladea, sculptor român (d. 1970) 
 1904: Jean Gabin, actor francez (d. 1976)
 1920: Geo Dumitrescu, poet român (d. 2004)
 1925: Michel de Certeau, teolog și antropolog francez, istoric al religiilor (d. 1986)
 1926: Dimitri Romanov, prinț rus (d. 2016)
 1936: Dennis Hopper, regizor și actor american (d. 2010)
 1940: Valeriu Pantazi,  poet, scriitor, topograf și pictor român (d. 2015)
 1940: Alan Kay, informatician american, laureat al Premiului Turing
 1941: Pompiliu Dumitrescu, grafician român (d. 1998)
 1949: Bill Bruford, baterist englez (Yes)
 1949: Gelu Colceag, regizor și actor român
 1959: Costel Băloiu, actor român
 1961: Enya, solistă vocală irlandeză
 1968: Petru Călian, politician român
 1971: Regina Máxima a Țărilor de Jos, soția regelui Willem-Alexander al Țărilor de Jos
 1975: Andreea Bollengier, jucătoare de șah româno-franceză (d. 2021)
 1985: Greg Van Avermaet, ciclist belgian

Decese 
 1510: Sandro Botticelli, pictor al Renașterii florentine (n. 1445) 
 1607: Anna d'Este, ducesă de Guise, ducesă de Nemours (n. 1531) 
 1727: Ecaterina I a Rusiei, țarină a Rusiei din 1725 până la moartea sa (n. 1683 sau 1684)
 1735: Georg Friedrich Karl, Margraf de Brandenburg-Bayreuth (n. 1688)
 1802: Ducesa Sofia Antonia de Brunswick-Wolfenbüttel, străbunica reginei Victoria (n. 1724)
 1818: Tadataka Inō, cartograf japonez (n. 1745)

 1838: Charles Maurice de Talleyrand, diplomat francez (n. 1754)
 1856: Karl von Inzaghi, nobil austriac și om politic al Imperiului Austriac (n. 1777)
 1858: Ducesa Helen de Mecklenburg-Schwerin, ducesă de Orléans (n. 1814)
 1889: Maria a Prusiei, soția regelui Maximilian al II-lea al Bavariei (n. 1825)
 1904: Prințesa Pauline de Saxa-Weimar-Eisenach, soția lui Karl Augustus de Saxa-Weimar-Eisenach (n. 1852)
 1923: Ducele Paul Frederic de Mecklenburg,  membru al Casei de Mecklenburg-Schwerin( n. 1852)
 1951: Împărăteasa Teimei, soția împăratului Taishō al Japoniei (n. 1884)
 1952: Paul Bujor, zoolog român (n. 1862)
 2009: Mario Benedetti, scriitor uruguayan (n. 1920)
 2012: Donna Summer, cântăreață americană (n. 1948)
 2013: Jorge Videla, general argentinian, dictator al Argentinei (n. 1925)
 2017: Viktor Gorbatko, cosmonaut rus (n. 1934)
 2022: Vangelis, compozitor grec (n. 1943)

Sărbători 
 Norvegia: Ziua națională. (1814)
 Ziua Internațională de Luptă Împotriva Homofobiei
 Ziua Mondiala a Telecomunicatiilor si a Societatii Informationale. Incepind cu 1969.

În calendarul creștin-ortodox 

 Sfinții apostoli Andronic și Iunia.
 Sfântul mucenic Solohon și a celor împreună cu el sfinții mucenici Pamfamir și Pamfilon.
 Cuvioșii părinți și frați Nectarie și Teofan, ctitorii Mănăstirii lui Varlaam din Meteora.

În calendarul greco-catolic
 Sfinții apostoli Andronic și Iunia; Fericitul Ioan Scheffler

În calendarul romano-catolic
 Fericitul Ioan Scheffler, ep. martir

Note

 
! 17
! 05 17